Vertrag über Landpacht
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

17846 AD565 Hermoupolis Magna

βασιλείας τοῦ θειοτάτου ἡμῶν δεσπότου Φλαουίου Τιβερίου Νέου Κωνσταντίνου τοῦ αἰωνίου Αὐγούστου αὐτοκράτορος ἔτους πρώτου Θὼθ ιγ ἰνδικτίονος. Αὐρηλίᾳ Ἀφθονίᾳ Ὑψίστου τῇ εὐγενεστάτῃ ἀπὸ τῆς Ἑρμουπολιτῶν παρὰ Αὐρηλίου Προυποχίου Ἰσακίου μητρὸς Ἡρᾶ γεωργοῦ ἀπὸ τῆς αὐτῆς πόλεως. ὁμολογῶ ἑκουσίως καὶ αὐθαιρέτως μεμισθῶσθαι παρὰ σοῦ ἐπὶ τριετῆ χρόνον λογιζόμενον ἀπὸ καρπῶν τῆς σὺν θεῷ τεσσαρεσκαιδεκάτης ἰνδικτίονος καὶ αὐτῆς τὰς ὑπαρχούσας σοι ἀρούρας δύο σπορίμης γῆς ἀνύδρου οὔσας ἐν τῷ ἀπηλιώτῃ τῆς αὐτῆς πόλεως ἐκ νότου τοῦ χώματος ἐξ ἀπηλιώτου τῆς ἀρετῆς ὑπὸ τὴν παραφυλακὴν τῶν ἀπὸ κώμης Ἐνσεῦ τοῦ Ἑρμουπολίτου εἰς σπορὰν καὶ κατάθεσιν καρπῶν ὧν ἐὰν αἱρῶμαι, φόρου τούτων τῶν ἀρουρῶν δύο κατʼ ἔτος σίτου ἀρταβῶν δώδεκα , ὅνπερ φόρον νέον καθαρὸν κεκοσκινευμένον μέτρῳ τῷ Ἀθηναίῳ ἀποδώσω τῷ Ἐπὶφ μηνὶ κατʼ ἔτος καὶ ἀποκαταστήσω τὸν αὐτὸν φόρον εἰς οἶκόν σου ἐν Ἑρμουπόλει ἰδίοις μου ζῴοις καὶ ἀναλώμασι καὶ παρέξω κατʼ ἔτος λόγῳ συνηθείας σταχύων δέματα ὀκτὼ καὶ ἀχύρου σιτίνου σαργάνην μίαν καὶ γάλακτος χύθραν μίαν καὶ φασήλου δέμα καὶ εἰ σὺ μὴ βούλῃ μὴ δύνασθαι με ἀποστῆναι τῆς γεωργίας τῶν αὐτῶν ἀρουρῶν πρὸ συμπληρώσεως τοῦ αὐτοῦ τριετοῦς χρόνου [...][...][...][...] τὸν τούτων φόρον [...] ἀπὸ [...] ἀδείαν τῶν γεωργῶν [...] στῆναι